b'\n_START_ARTICLE_\nVestskoven\n_START_PARAGRAPH_\nVestskoven er et kunstig anlagt skogomr\xc3\xa5de p\xc3\xa5 ca. 13 km\xc2\xb2 vest for K\xc3\xb8benhavn. Skogen brer seg ut over Albertslund, Ballerup, H\xc3\xb8je-Taastrup og Glostrup kommune. Man begynte \xc3\xa5 anlegge skogen i 1967 og hovedform\xc3\xa5let med etableringen av den var \xc3\xa5 skape et rekreativt omr\xc3\xa5de for de raskt voksende byomr\xc3\xa5dene p\xc3\xa5 K\xc3\xb8benhavns vestside._NEWLINE_Skogen er anlagt som et variert landskap med \xc3\xa5pen skog, store sletter, kunstige bakkelandskaper, innsj\xc3\xb8er, stier og veier. I naturomr\xc3\xa5det finnes b\xc3\xa5lplasser, en naturskole, et museum og en jernalderlandsby.'